እቶም ንሓጺር ዝድቅሱ ዝበሃሉ፡ ካብ 6 ሰዓታት ንታሕቲ ዝድቅሱ ክኾኑ እንከለዉ፡ እቶም ነዊሕ ዝድቅሱ ድማ 9 ወይ 10 ሰዓታት ኣብ ሓደ ለይቲ ዝድቅሱ እዮም። ዓቕመ ኣዳም ዘይበጽሑ ቆልዑት ክሳብ 11 ሰዓታት ድቃስ ኣብ ሓደ ለይቲ ክረኽቡ ይምከሩ። ሓደስቲ ዝተውልዱ ህጻናት ከኣ ክሳብ 18 ሰዓታት ኣብ ሓደ መዓልቲ (24 ሰዓታት) ክድቅሱ ኣለዎም ይበሃል። ኮተቴ እንተኾይኖም ድማ ክሳብ 10 ሰዓታት ኣብ ሓደ ለይቲ ክድቅሱ ይግባእ። ኣብ ትሪኒቲ ኮለጅ ዱብሊን (ኣየርላንድ) ፕሮፌሰር ዝኾነ፡ ሼን ኦማራ ከም ዝብሎ፡ ዋሕዲ ድቃስ ናይ ምስኣን ጥዕና ምንኽንያት ድዩስ ዋላ ሳዕቤን ክትፈልጥ ኣጸጋሚ'ዩ፡ ናይ ክልቲኡ ርክባት ንሓድሕዱ ዝመጋገብ ስለዝኾነ ይብል። ሕዱር ዝኾነ ስእነት ድቃስ፡ ማለት ንንውሕ ዝበለ እዋን ብሓደ ወይ ክልተ ሰዓት ዝጎደለ ድቃስ፡ ተመራመርቲ ብተደገጋሚ ምስ ጉድለት ጥዕና የተኣሳስርዎ'ዮም። ናይ እዚኦም ኣሉታዊ ሳዕቤናት ግዳይ ንኽትከውን ንመዓልታት ድቃስ ክሕረመካ ኣየድልየካን'ዩ ማለት እዩ። 2.
